Cum iau nastere emotiile - Lisa Feldman Barrett
In prezent, stiinta emotiilor cunoaste o transformare revolutionara, asemanatoare cu aceea produsa de descoperirea relativitatii in fizica si a selectiei naturale in biologie – iar aceasta schimbare de paradigma are implicatii uriase pentru noi toti. In primele randuri ale acestei revolutii se afla psihologul si neurocercetatorul Lisa Barrett, a carei teorie despre emotii permite o intelegere mai profunda a mintii si creierului, propunand si o perspectiva noua asupra naturii umane. Cercetarile sale infirma ideea potrivit careia emotiile ar fi localizate in parti distincte ale creierului si ar avea un caracter universal. Ea demonstreaza ca emotiile sunt constructii de moment, realizate de sisteme fundamentale care interactioneaza la nivelul intregului creier si sunt sustinute de experientele de invatare de pe parcursul intregii vieti. Aceasta noua teorie implica faptul ca noi jucam un rol mult mai important in viata noastra emotionala decat am fi crezut. Repercusiunile sale zguduie deja din temelii nu doar psihologia, ci si medicina, sistemul juridic, educatia copiilor, meditatia si chiar sistemele de securitate din aeroporturi. Cum iau nastere emotiile. Viata secreta a creierului este versiunea in limba romana a primei editii a cartii How Emotions Are Made: The Secret Life of the Brain, de Lisa Feldman Barrett, publicata in martie 2017, la Houghton Mifflin Harcourt. Lisa Feldman Barrett, Ph. D., este profesor emerit de psihologie la Universitatea Northeastern, cu stagii la Harvard Medical School si Massachussetts General Hospital in psihiatrie si, respectiv, radiologie. A fost recompensata cu Director’s Pioneer Award, distinctie oferita de NIH (Institutele Nationale de Sanatate), pentru cercetarile sale inovatoare in domeniul mecanismelor neurofiziologice ale emotiei.